	Α′ ΣΥΛΛΟΓΟΣ  ΕΚΠΑΙΔΕΥΤΙΚΩΝ Π.Ε. ΠΕΙΡΑΙΑ
“ΡΗΓΑΣ ΦΕΡΑΙΟΣ”
ΤΖΑΒΕΛΛΑ ΚΑΙ ΑΛΕΞΑΝΔΡΟΥ 1, ΠΕΙΡΑΙΑΣ 18533
[image: image1.jpg]


                  e-mail: info@rigasfereospeiraias.gr      http://www.rfp.gr


    ΠΕΙΡΑΙΑΣ 16/04/2024, Α.Π: 55 
ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ

Θέμα: Ψήφισμα συμπαράστασης στον Δημήτρη Αντωνίου και τον Παντελή Βαϊνά
     Ο Α΄ Σύλλογος Εκπαιδευτικών Π.Ε. Πειραιά «Ρήγας Φεραίος» καταδικάζει τις πρωτοφανείς συνδικαλιστικές διώξεις που έχει εξαπολύσει η διοίκηση του Εθνικού Καποδιστριακού Πανεπιστημίου Αθηνών προχωρώντας στην εκδικητική απόλυση -μη ανανέωση της σύμβασης- του επί 19 χρόνια συμβασιούχου διοικητικού υπαλλήλου Δημήτρη Αντωνίου, εργαζόμενου στις βιβλιοθήκες και μέλους του Κεντρικού Συμβουλίου της Ομοσπονδίας Διοικητικού Προσωπικού Τριτοβάθμιας Εκπαίδευσης. Η απόλυση του Δημήτρη Αντωνίου δρομολογήθηκε, επειδή συμμετείχε στη συμβολική κινητοποίηση έξω από το Κέντρο Λειτουργίας και Διαχείρισης Δικτύου του ΕΚΠΑ στην Πανεπιστημιούπολη, τη Δευτέρα 12 Φλεβάρη, με αποφάσεις Γενικών Συνελεύσεων των συλλόγων Διοικητικού Προσωπικού, ΕΔΙΠ, ΕΤΕΠ καθώς και φοιτητικών συλλόγων. Η συγκεκριμένη δράση ήταν ενταγμένη στο πλαίσιο των μεγάλων κινητοποιήσεων που πραγματοποίησαν για πάνω από 2 μήνες φοιτητές και εργαζόμενοι ενάντια στο νομοσχέδιο της Κυβέρνησης για την ίδρυση ιδιωτικών πανεπιστημίων και την περαιτέρω εμπορευματοποίηση της λειτουργίας των δημόσιων πανεπιστημίων. 

    Για το ίδιο γεγονός ασκήθηκε δίωξη εναντίον του Παντελή Βαϊνά, μέλους της Ε.Ε. της ΑΔΕΔΥ, επειδή υπερασπίστηκε δημόσια το νόμιμο δικαίωμα της συλλογικής δράσης και αποδόμησε τις ψευδείς κατηγορίες που διαδίδονταν στα ΜΜΕ και τα μέσα κοινωνικής δικτύωσης περί «σαμποτάζ και επικίνδυνων εργαζομένων». Η μήνυση για συκοφαντική δυσφήμιση αφορά τις δηλώσεις του Παντελή Βαϊνά σε τηλεοπτικές εκπομπές όπου έκανε λόγο για πλήρη γνώση και συναίνεση της διοίκησης του ΕΚΠΑ και του αντιπρύτανη για συμβολική διαμαρτυρία λίγων λεπτών (πτώση  του σέρβερ) ως έκφραση  ομόφωνης αντίθεσης του σωματείου των διοικητικών υπαλλήλων στις ηλεκτρονικές εξετάσεις που χρησιμοποιούνταν ως μέσο καταστολής των φοιτητικών καταλήψεων.
    Προκαλεί κατάπληξη και γεννά ερωτηματικά ότι ο Π. Βαϊνάς την Παρασκευή 5/4 έλαβε κλήση υπόπτου για να παραλάβει τη δικογραφία στις 12/4 και να απολογηθεί μόλις έναν μήνα απ' τη μήνυση όταν σε τέτοιου είδους μηνύσεις χρειάζεται τουλάχιστον ένα εξάμηνο για την πρώτη κλήση. Είναι φανερό ότι η κινητοποίηση αυτή έφερε σε δύσκολη θέση την Κυβέρνηση και τα ΜΜΕ που προπαγανδίζουν τα ιδιωτικά πανεπιστήμιο, οπότε κάποια ΜΜΕ, δημοσιογράφοι και άλλοι κύκλοι ζητούν την απόλυση του Αντωνίου και τη δίωξη του Βαϊνά. Στόχος των διώξεων να κάμψουν το αγωνιστικό φρόνημα και έχουν καθαρά πολιτικό και εκδικητικό χαρακτήρα
    Να σημειωθεί ότι όλο αυτό το διάστημα ο Πρύτανης του ΕΚΠΑ Καθ. Γ. Σιάσος, παρά τα επίμονα αιτήματα, δε δέχτηκε να συναντήσει εκπροσώπους από το Σύλλογο Διοικητικού Προσωπικού καθώς και τους Συλλόγους ΕΔΙΠ και ΕΤΕΠ του ΕΚΠΑ. 
Διεκδικούμε:
• Την άμεση ανανέωση της σύμβασης του απολυμένου Δημήτρη Αντωνίου και την επιστροφή του στην ίδια θέση με τους ίδιους όρους σχέσης εργασίας.

• Την απόσυρση της μήνυσης κατά του μέλους της Ε.Ε της ΑΔΕΔΥ, Παντελή Βαϊνά.

ΓΙΑ ΤΟ  Δ.Σ.

